Lexus o‘zining ilk seriyali elektromobilini taqdim qiladi

Lexus kompaniyasi 22 noyabrda Xitoyning Guanchjou shahridagi avtosalonda o‘zining ilk seriyali elektromobilini taqdim qilishni rejalashtirmoqda. Bu model Yevropa va Xitoy bozorlari uchun yaratilgan bo‘lib, u haqidagi boshqa tafsilotlar sir saqlanmoqda.
Taxminlarga ko‘ra, gap shaharlar uchun mo‘ljallangan ixcham mashina haqida borib, unga 2015 yilgi Lexus LF-SA konsept-kari asos qilib olingan. 

Dastlabki ma'lumotlarga ko‘ra, elektrokar UX-EV deb nomlanadi va bir quvvatlanishda 400-500 km yo‘l bosa oladi.
Shuningdek, Lexus’ning ilk elektromobili Smart va Mini Cooper SE elektromobillari bilan raqobatchilik qilishi taxmin qilinmoqda.